  Анжелика Тихонова корреспондент Удмуртиысь Эм профилактикая элькун центр но «Эктоника» йӧскалык ӵектос пукыса ужасьёслы офисын гимнастика лэсьтыны кык крезьгуро аудиороликъёс поттӥзы. Со сярысь улосвылысь Тазалыкез утёнъя министерстволэн пресс-службаез ивортэ. Уж но шутэтскон адямилэн улоназ туж юн герӟаськемын. Одӥг ужысь мукетыз борды кутскон, йырын ужез киын ужлы воштон жадемез быдтэ но аспӧртэм шутэтскон амал луэ Удмуртиысь Тазалыкез утёнъя министерстволэн пресс-службаез Ужын гимнастика – со капчи упражнениосын герӟет, со жадемез алон, ужаны быгатонлыкез будэтон, тазалыкез юнматон но мылкыдэз ӝутон понна кулэ. Огъет ужлэсь аспӧртэмлыксэ лыдэ басьтыса кылдытӥське Ужан интыын кема дыр ӵоже султылытэк пукон сэрен гиподинамия, куаён, сюрлыен герӟаськем шуг-секытъёс, малый тазын вир люкаськон, вирсэр варикоз но трос мукет шугъяськонъёс пумисько. Шонер быръем ӝӧк, ортопедической пукон, ӵемгес мукет сямен пуксьылон, гимнастика но шутэтскон вакытэ ветлон-поръян со висёнъёслэсь палэнскыны луонлык сётозы. Аудиороликъёсты Удмуртиысь Эм профилактикая элькун центрлэн  шедьтыны луэ. Тодэ вайытом, Удмуртиын тазалыко сиён дасян рецептъёсъя «Тынад тазалыкед – тынад тэркыяд» («Твоё здоровье – в твоей тарелке») вожвылъяськон ялӥзы.  Тегъёс: Мерлык Ижкар Удмуртия Тазалык Тазалыкезутёнъяминистерство тазалыкезутён ужасьёс  